OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

tel. 035/447-326, fax: 035/407-420

KLASA: 003-06/18-01/06

URBROJ: 2178/01-17-18-02

U Slavonskom Brodu, 5. srpnja 2018. godine

ZAPISNIK

sa desete (10.) sjednice Školskog odbora Obrtničke škole Slavonski Brod održane

dana 5. srpnja 2018. godine u 12:30 sati u Maloj sali Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je sjednicu Školskog odbora. Na početku je pozdravio prisutne, utvrdio da su na sjednici nazočni svi članovi Školskog odbora: Mihaela Deanović, Ante Cvitković, Dubravka Pracny, Mirela Đaković, Krunoslav Ravnjak, Danijela Petrović, i sam predsjednik Krešimir Grubanović. Na sjednici Školskog odbora prisutne su ravnateljica Anita Holub prof. i tajnica Ankica Lopojda. Budući da su prisutni svi članovi, odnosno da postoji kvorum za pravovaljano odlučivanje, predsjednik Školskog odbora predložio je za današnju sjednicu sljedeći

dnevni red:

1. Usvajanje zapisnika sa devete (9.) sjednice Školskog odbora Obrtničke škole Slavonski

 Brod

2. Davanje Ravnateljici prethodne suglasnosti za zasnivanje radnog odnosa na određeno

 vrijeme do 60 dana

3. Različito

Predloženi dnevni red za sjednicu Školskog odbora jednoglasno je usvojen.

Ad 1)

Predsjednik Krešimir Grubanović pozvao je članove Školskog odbora da se izjasne o prihvaćanju zapisnika sa prethodne devete (9.) sjednice Školskog odbora. Zapisnik Školskog odbora Obrtničke škole Slavonski Brod sa devete (9) sjednice dostavljen je svim članovima uz poziv na današnju sjednicu. Na navedeni zapisnik nije bilo primjedbi te je jednoglasno donesena sljedeća

Odluka

usvaja se Zapisnik sa devet (9) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 17. svibnja 2018. godine

Ad 2)

Pod ovom točkom dnevnog reda Ravnateljica i tajnica Škole pojasnile su da do dana održavanja sjednice Školskog odbora nismo dobili suglasnost Ministarstva znanosti i obrazovanja za zapošljavanje pomoćno-tehničkog radnika odnosno domara Škole. Slijedom toga nismo u mogućnosti niti raspisati natječaj za navedeno radno mjesto. Međutim, s obzirom da su nam oba domara otišla u mirovinu te da sadašnjem radniku Nikoli Knežević uskoro ističe prethodni ugovor o radu, Ravnateljica moli suglasnost za sklapanje ugovora do 60 dana kako bi se u Školi mogli redovito obavljati potrebni poslovi. Budući da članovi Školskog odbora nisu imali primjedbi na prijedlog Ravnateljice jednoglasno su donijeli sljedeći

Zaključak

Daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa do 60 dana sa sljedećim kandidatom:

Nikolom Knežević, strojarstvo-finomehaničar, na određeno puno radno vrijeme,

S navedenim radnikom Ravnateljica će sklopiti ugovor o radu sukladno zakonskim odredbama. Ovaj zaključak stupa na snagu danom donošenja.

Ad 3)

Pod trećom točkom dnevnog reda Ravnateljica se zahvalila svim radnicima koji su bili angažirani oko priprema za upise u I. razred naše Škole. Nada se da će se situacija s upisnim prijavama popraviti do 11. srpnja 2018. godine kako bi i svi sadašnji nastavnici imali punu normu. Ravnateljica je potom obavijestila članove Školskog odbora o dopisu Ministarstva znanosti i obrazovanja vezanom uz financiranje sanitarnih pregleda. Naime, uputili su nas da se obratimo osnivaču, što smo neposredno i učinili.

Nadalje, najavila je novi raspored sati za održavanje nastave tzv. A i B tjedan. Na taj način bi roditelji koji uvijek rade u prvoj ili drugoj smjeni imali priliku barem svaki drugi tjedan provodit sa svojim djetetom, kao i sami radnici naše Škole.

Budući da nije bilo prijedloga na dnevni red, sjednica Školskog odbora zaključena je u 12:48 sati.

 Zapisnik vodila: Predsjednik Školskog odbora

 Ankica Lopojda, mag.iur. Obrtničke škole Slavonski Brod

 Krešimir Grubanović, prof.